Diari Oficial de la Generalitat Valenciana


Sumari del DOGV 6544, del 16-06-2011 (2011/6878)

Notificació del laude arbitral de l'expedient COIJAC/2011/3/16.
---------------------------------------------------------------

### Dades del document

Número de DOGV
:   6544

Data del DOGV
:   16-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6878


Organisme emissor
:   Conselleria d'Indústria, Comerç i Innovació

Tipus de document
:   Anunci

Notificació del laude arbitral de l'expedient COIJAC/2011/3/16. [2011/6878]  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral COIJAC/2011/3/16, a l'empara del que s'ha disposat en els articles 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedix a notificar a la interessada que a continuació s'indica el laude arbitral recaigut en el mencionat expedient, mitjançant este edicte:  
Interessada: Marina Verruno.  
Últim domicili conegut: c/ Cumbres Mayores, 10 15a, 46670 la Pobla de Farnals.  
Expedient: COIJAC/2011/3/16.  
Laude de data 15 de febrer de 2011 que es dicta a València en els termes següents: «Este Col·legi Arbitral estima parcialment les pretensions de Marina Verruno contra l'empresa reclamada Telefónica de España, SAU en entendre este Col·legi Arbitral, a la vista de les al·legacions de les parts i de la documentació que hi ha en l'expedient, que ha quedat acreditat pel que fa a la línia 400 485 373 que es va contractar el 27.08.2009, i atenent la promoció contractada, i també els descomptes de quota i les factures d'octubre, novembre i desembre de 2009 i de gener i febrer de 2010 en les quals s'efectuen càrrecs i reajustos sobre estes, queda un deute total en relació amb l'esmentada línia per import de 128,35 euros i. i.   
D'altra banda, pel que fa a la línia 436 025 135, esta es va contractar el 24 de juny de 2010 i va ser el 20 d'octubre de 2010 que es va exigir un depòsit de garantia de 175 euros el qual no és finalment exigit per l'operadora. Atenent que el servici es va desconnectar per impagament el 12.11.2010 i es va tramitar la baixa el 07.12.2010, el deute pendent que va quedar és de 297,37 euros, referit a les factures de novembre de 2010 (37,23 €), desembre de 2010 (74,39 €) i febrer de 2011 (185,75 €).  
Quant a la pretensió consistent en el fet que no es procedira a la baixa del servici, este Col·legi Arbitral comunica a la reclamant que es va cursar la baixa per a les dues línies en data 25 de gener de 2010 i en data 7 de desembre de 2010, i la reclamant hi va prestar la conformitat en este acte d'audiència, per la qual cosa s'entén desistida de l'esmentada pretensió.  
Pel que fa a la reconvenció formulada per la mercantil reclamada en este acte d'audiència, este Col·legi l'estima parcialment en la quantitat de 239,97 euros referits a les factures generades per les línies 737 032 917 i 567 709 864, una vegada corregida la factura de febrer de 2010 en la qual no es va tenir en compte la devolució referida al servici d'Internet en relació amb la línia 165 376 526 i atenent la no-procedència de la factura de febrer de 2011 referida a la línia 604 828 512 referit al càrrec per penalització.   
Esta quantitat serà objecte de sis fraccionaments i la mercantil haurà de facilitar el número de compte en el qual la reclamant haurà d'efectuar els ingressos dins dels primers set dies de cada mensualitat.  
Una vegada quede saldat el deute en els termes descrits anteriorment, la mercantil haurà de procedir a la cancel·lació de les seues dades de qualsevol fitxer de solvència patrimonial en què poguera estar inclosa.  
Este Col·legi Arbitral trasllada la factura del mes d'octubre de 40,45 euros i queda satisfeta l'esmentada pretensió.»  
L'indicat laude té caràcter vinculant i executiu i és eficaç des del dia de la notificació.  
Cosa que es fa saber a la interessada reclamant als efectes oportuns i previstos en el Reial Decret 231/2008, de 15 de febrer, pel qual es regula el sistema arbitral de consum, i en la Llei 60/2003, de 23 de desembre, d'Arbitratge, i se li comunica que dins dels 10 dies següents a la notificació del laude podrà demanar al Col·legi Arbitral correcció, aclariment o complement del laude, de conformitat amb el que s'ha disposat en l'article 39. Contra el laude és possible acció d'anul·lació que s'haurà de presentar davant l'Audiència Provincial en el termini dels dos mesos següents a la notificació o a l'aclariment a què es referix l'article 39 de la Llei d'Arbitratge, d'acord amb el que s'ha establit en l'article 40 i següents de la Llei d'Arbitratge 60/2003.  
I perquè servisca de notificació a la interessada consignada anteriorment s'expedix el present edicte.  
  
València, 2 de juny de 2011.- El cap del Servei d'Arbitratge: Luis Abellán Tolosa.